Hy het ook sy eie dansorkes wat dikwels gebruik word op konserte om kunstenaars soos Groep II, Lance James, Barbara Ray, Gene Rockwell, Bobby Angel en vele ander te begelei. Verder komponeer hy ook 'n liedjie hier en daar, die volgende is al reeds op sy vorige plaat opgeneem: Suidersee, Warm Snare en Die Seewind.
Hansie is 'n man met baie talent. Hy is ook 'n man van min woorde. Dis geen wonder nie, want hy laat sy vingers die praatwerk doen. - omslag
Op hierdie plaat bied Hansie vir ons 'n goeie voorbeeld van hoe veelsydig hy is. Van Tchip Tchip to by Oom Lou Se Polka, is daar iets vir dié wat wil dans, of vir dié wat net wil luister. - omslag